BIG เด้งเกือบ 5% โบรกฯแนะซื้อ หลังราคาลงมากเกินไป-P/E ต่ำ
BIG เด้งเกือบ 5% โบรกฯแนะซื้อ หลังราคาลงมากเกินไป-P/E ต่ำ ล่าสุด ณ เวลา 10.30 น. อยู่ที่ 1.32 บาท บวก 0.06 บาท หรือ 4.76% สูงสุดที่ 1.33 บาท ต่ำสุดที่ 1.25 บาท ด้วยมูลค่าซื้อขาย 12.50 ล้านบาท
29 ม.ค. 2562

ผู้สื่อข่าวรายงานว่า ราคาหุ้น บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ล่าสุด ณ เวลา 10.30 น. อยู่ที่ 1.32 บาท บวก 0.06 บาท หรือ 4.76% สูงสุดที่ 1.33 บาท ต่ำสุดที่ 1.25 บาท ด้วยมูลค่าซื้อขาย 12.50 ล้านบาท

ทั้งนี้ บล.กสิกรไทย ระบุในบทวิเคราะห์ แนะนำ “ซื้อ” BIG แต่ปรับลดราคาเป้าหมายลงเป็น 1.5 บาท จากเดิม 2.2 บาท ตามการปรับประมาณการกำไรลงในปี 2562-63 โดยเชื่อว่าราคาหุ้นปรับตัวลดลงมากเกินไปจากแนวโน้มกำไรที่อ่อนแอในไตรมาส 4/61 ถึงปี 62 แต่มองระดับ Valuation ปัจจุบันถูก ซื้อขายที่ PER ปี 62-63 เพียง 8.6/8.3 เท่า
อย่างไรก็ตามเริ่มเห็นสัญญาณที่ดีขึ้นด้านการแข่งขันในตลาด เนื่องจากคู่แข่งบางรายของ BIG น่าจะเริ่มหยุดขยายกิจการในปีนี้ จึงมองว่า BIG น่าจะสามารถประคองอัตรากำไรในระดับเดียวกับไตรมาส 4/61 ได้ และกำไรน่าจะค่อย ๆ ผ่านจุดต่ำสุดในไตรมาส 2/62 -ไตรมาส 3/62 นี้